《清心镜 京兆全真庵》
金朝·马钰

皮张仙，修造主。一身两役，兼为化主。修庵舍、独办一间，祷长安化主。

论修行，分宾主。悟取气神，与身为主。是性命、速了根源，做蓬莱洞主。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。